Հայերի ասամբլեա

**Հայերի ասամբլեան** (անգլերեն՝ **Armenian Assembly**) հասարակական կազմակերպություն է, որը հիմնադրվել է 2017 թվականին Հայաստանում և Սփյուռքում մշակույթի, կրթության, զբոսաշրջության և տեղեկատվական տեխնոլոգիաների ոլորտներում սոցիալ-ձեռնարկատիրական նախագծերի աջակցությունն ու իրականացման նպատակով։ Հայերի ասամբլեան համախմբում է հայկական սփյուռքի՝ մշակույթի, կրթության, գիտության, քաղաքականության և բիզնեսի ներկայացուցիչներին։

## Կառուցվածք
Հայերի ասամբլեա հասարակական կազմակերպության հիմնական մարմինը Հանրային խորհուրդն է, և վերջինիս կառուցվածքը հետևյալն է՝

* Հանրային խորհրդի նախագահություն,
* Նախագահության բյուրո,
* Հոգաբարձուների խորհուրդ,
* Մասնագիտացված այլ կոմիտեներ։

**Հանրային խորհրդի նախագահության կազմ**
* Խորհրդի նախագահ` Ենգիբարյան Վ․Ռ., 
*Ավագումյան Կ․Կ․, 
*Ավդոլյան Ա․Ա., 
*Ենգիբարյան Ռ․Վ․, 
*Գիներ Ե․Լ․, 
*Կարապետյան Ս․Ս․,
*Կամալով Ա․Ա․, Մելիքյան Ա․Գ․, 
*Միկոյան Ա․Ա․, 
*Արքեպիսկոպոս Եզրաս Ն․, 
*Օրբելյան Կ․Ա․, 
*Պարանյանց Ռ․Վ․, 
*Պուշկար Դ․Յ․, 
*Սարկիսյան Ա․Մ․, 
*Սարկիսով Ն․Է․, 
*Ստեփանյան Գ. Շ․, 
*Սպիվակովա Ս․ Զ․, 
*Տեր-Ավանեսով Ա․Բ․, 
*Ֆրանգուլյան Գ․Վ․, 
*Չիտիպախովյան Պ․Ս․, 
*Խաչատրյան Ա․Մ․, 
*Շահազիզյան Ա․Գ․

**Հանրային խորհրդի նախագահության բյուրոյի կազմ**

* Ավդոլյան Ա․Ա․` Համանախագահ, 
* Խաչատուրյանց  Ա․Ռ․` Համանախագահ, 
* Աղանբեկյան Ռ․Ա., 
* Ենգիբարյան Վ․Ռ․, 
* Եթումյան Ռ․Օ․, 
* Հակոբյան Ա․Պ․, 
* Բաբայան Ս․ Ա․, 
* Կոստանյան Կ․

**Հոգաբարձուների խորհուրդ**

* Ազատյան Ս․, 
* Հակոբյան Ա․Պ․, 
* Մինասբեկյան Ռ․Մ․, 
* Առուստամյան Ն․Է․, 
* Գործունյան Ս․Է․, 
* Դաշտոյան Վ․Ռ․, 
* Կարապետյան Ա․Օ․, 
* Խուդոյան Ա․Ա․, 
* Մանուկյան Ա․Ռ․, 
* Գրիշկյան Ա․Ա․, 
* Մարինոսյան Վ.

**Գործադիր կոմիտե**

* Անտոնյան Է․, 
* Բադալյան Ա․, 
* Դաշտոյան Վ․, 
* Լազարյան Ս․, 
* Մանուկյան Վ․, 
* Միրզոյան Կ․, 
* Մնացականյան Ա․, 
* Դոլմազյան Գ․

**Տեղեկատվական տեխնոլոգիաների, գիտության և կրթության կոմիտե**

* Ասլանյան Ս․՝ Համանախագահ, 
* Ենիկոլոպով Ռ․՝ Համանախագահ, 
* Հարությունյան Գ․, 
* Ազատյան Ս․, 
* Անտոնյան Է․, 
* Միրզոյան Կ․, 
* Կարապետյան Կ., 
* Կարապետյան Հ․, 
* Չիտիպախովյան Ս․,

**Կանանց նախաձեռնությունների կոմիտե**

* Ազիզյան Ս․, 
* Բալայան Օ․, 
* Գասպարյան Ա․, 
* Դոլեցկայա Ա․, 
* Ղազարյան Ա․, 
* Կոնդոյանիդի Ա․, 
* Քոչարյան Գ․, 
* Պոչիտաևա Ի․, 
* Տերյան Ե․, 
* Տողանյան Մ․, 
* Ծատուրովա Ե․

## Նպատակներ ու խնդիրներ
* Հայ ազգային ավանդույթների և մշակութային ժառանգության պահպանում և զարգացում,
* Աջակցություն հայերի ազգային ինքնանույնականացմանը,
* Հայերի ազգամիջյան հարաբերությունների հաստատում և ամրապնդում այլ ազգերի, ազգությունների և ազգությունների ներկայացուցիչների հետ,
* Հայաստանում սոցիալական ծրագրերի իրականացման նպատակով` սփյուռքի ներկայացուցիչների մտավոր փորձի ինտեգրման հարթակի ստեղծում,
* Սոցիալական ձեռներեցության զարգացում և աջակցություն, սոցիալական ձեռներեցների համայնքի ստեղծում, սոցիալապես հաջողակ հայերի ներգրավվածություն ծրագրերի և նախաձեռնությունների իրականացման գործում։

## Մշակութային ծրագրեր
[մինի|175x175px|[Ջիվան Գասպարյան ավագի և Գասպարյան կրտսերի մասնակցությամբ առաջին վարպետության դասը Գնեսինների անվան դպրոցում գործող դուդուկի դասարանում]]

### «Տապան» բարձր տեխնոլոգիական լուծումներով թանգարան` Հայաստանյայց Առաքելական Եկեղեցու Ռուսաստանի և Նոր Նախիջևանի հայոց թեմի հայկական տաճարային համալիրում
[ձախից|մինի|[2017 թ., Վ. Ենգիբարյանը և Ս. Սարգսյանը Տրետյակովյան պատկերասրահում, որտեղ ցուցադրված էին Մարտիրոս Սարյանի կտավները:]]
«Տապանը» Մոսկվայի սրտում գտնվող մշակութային տարածք է, որը միավորում է մարդկանց՝ անկախ ազգային պատկանելիությունից, մայրենի լեզվից և կրոնական համոզմունքներից։ 2017 թվականի աշնանը Հայերի ասամբլեան ցուցադրությունների համար նոր տեխնոլոգիական լուծումների կիրառմամբ, վերանորոգեց «Տապան» թանգարանը։ Թանգարանում անցկացվում են ինտերակտիվ ցուցահանդեսներ, թեմատիկ ֆիլմերի ցուցադրություններ և այլ միջոցառումներ։

### Դուդուկի դասարան Գնեսինների անվան երաժշտական դպրոցում
2018 թվականի Սուրբ Ծննդյան հանդիպման շրջանակներում Ջիվան Գասպարյանը հայտարարեց Գնեսինների անվան դպրոցում դուդուկի դասարանի բացման մասին։ Ծրագրի հիմնական նպատակներն են` դուդուկը նորովի ներկայացնել աշխարհին` որպես դասական երաժշտության մեջ օգտագործվող երաժշտական գործիք, ինչպես նաև դրա հանրայնացումը երեխաների և երիտասարդների շրջանում։ Կրթական ծրագրում ներառվում են վարպետության դասեր մաեստրո Ջիվան Գասպարյան ավագի և Գասպարյան կրտսերի կողմից։ Մշակման փուլում է գտնվում համապարփակ ձեռնարկը։

### ARMONIA երաժշտական մրցույթ
մինի|227x227փքս|Գնեսինների անվան երաժշտական դպրոցի տնօրեն Միխաիլ Խոխլովը պարգևատրում է ARMONIA մրցույթի մրցանակակիր Արտյոմ ԻոանիսյանինARMONIA երիտասարդ տաղանդների 2019-2020 թվականների մրցույթն անց է կացվել երկու փուլով՝ 7-17 տարեկան երեխաների և պատանիների համար։ Մրցույթի պաշտոնական կայքէջում հավաքագրվել է ավելի քան 100 հայտադիմում։ Ժյուրիի որոշմամբ եզրափակիչ փուլ են անցել յուրաքանչյուր տարիքային խմբի լավագույն կատարողները։ Եզրափակիչ փուլի ժյուրին ընտրել է մրցույթի հաղթողներին երեք տարիքային խմբում`

* 7-9 տարեկան
* 10-14 տարեկան
* 15-17 տարեկան

«Հանդիսատեսի համակրանք» անվանակարգում հաղթողի համար քվեարկությունը տեղի է ունեցել առցանց` մրցույթի կայքում` եզրափակիչ փուլ դուրս եկած մասնակիցների միջև։

### ՌԴ-ում ՀՀ դեսպանատան  հյուպատոսական բաժնի վերականգնում
2019 թվականի մայիսի 30-ին Ռուսաստանի Դաշնությունում Հայաստանի Հանրապետության դեսպանատան վերակառուցված հյուպատոսական բաժնում անցկացվեց Լազարևների տոհմի 300-ամյակին նվիրված հուշատախտակի հանդիսավոր բացման արարողությունը: Հուշատախտակի  տեղադրումն ու բացումը  տեղի ունեցավ Մոսկվայում հայկական մշակույթի օրերի շրջանակում հայտնի Լազարևների տոհմի պատմական առանձնատանը, որտեղ այսօր տեղակայված է ՌԴ-ում ՀՀ դեսպանատան Հյուպատոսական բաժինը: Կարևորելով Ռուսաստանում հայկական մշակութային  ժառանգության պահպանումը՝ Հայերի ասամբլեան ակտիվորեն մասնակցել է Հյուպատոսական բաժնի վերակառուցման  աշխատանքներին: ՌԴ-ում ՀՀ դեսպանատան վերակառուցված  Հյուպատոսական բաժնի բացման միջոցառմանը ներկա էին  ՌԴ-ում ՀՀ դեսպան Վարդան Տողանյանը, ՌԴ-ում ՀՀ հյուպատոս Արա Մնացականյանը, ինչպես նաև Հայերի ասամբլեայի անդամներ Վահե Ենգիբարյանը, Ստեփան Չիտիպախովյանը,  Ռուբեն  Ենիկոլոպովը, Ալբերտ Խուդոյանը:
[ձախից|մինի|344x344փքս|[Մխիթարյան միաբանություն|Մխիթարյան միաբանության հիմնադրման 300-ամյակին նվիրված հուշարձանը Վենետիկի Սբ. Ղազար կղզում:]]

### Սուրբ Ղազար կղզում Մխիթարյան միաբանության հիմնադրման 300-ամյակին նվիրված հուշարձանի տեղադրում
2019 թվականի նոյեմբեր ամսին Հայաստանյայց Առաքելական Եկեղեցու` Ռուսաստանի և Նոր Նախիջևանի թեմի օրհնությամբ Հայերի ասամբլեան Վենետիկի Սուրբ Ղազար կղզում տեղադրել է Մխիթարյան միաբանության հիմնադրման 300-ամյակին նվիրված հուշարձան։ 

### Մեծ թատրոնում «Գայանե» բալետի ցուցադրության կազմակերպմանը մասնակցություն
Հայկական մշակույթի հանրայնացման նպատակով և Երևանի 2800-ամյակի առթիվ 2018 թվականի հուլիսի 24-ին Հայերի ասամբլեայի ֆինանսական և հանրային կապերի աջակցությամբ ՌԴ-ում ՀՀ դեսպանության հետ համատեղ կազմակերպվեց Ալ. Սպենդիարյանի  անվան Օպերայի և բալետի ազգային ակադեմիական թատրոնի՝ Արամ Խաչատրյանի «Գայանե» բալետի ցուցադրությունը Ռուսաստանի պետական ակադեմիական «Մեծ թատրոն»-ի բեմում։

### Հայկական մշակույթի օրեր
Հայերի ասամբլեա հասարակական կազմակերպությունը ՌԴ-ում Հայաստանի Հանրապետության դեսպանության, ինչպես նաև Ռուսաստանի ու Նոր Նախիջևանի Հայ առաքելական եկեղեցու թեմի մասնակցությամբ և աջակցությամբ 2019 թվականի մայիսի 27-ից մինչև հունիսի 1-ն անց է կացրել Հայկական մշակույթի օրերը Մոսկվայում։ 

* Մայիսի 27-ին հանդիսավոր բացումն ազդարարվեց Պ․ Չայկովսկու անվան Մոսկվայի կոնսերվատորիայի համերգային դահլիճում կազմակերպված՝ մաեստրո Տիգրան Մանսուրյանի 80-ամյակին նվիրված հոբելյանական հեղինակային երեկույթով։ 
* Մայիսի 28-ին Առաջին անգամ Միշլենյան աստղ ունեցող ռեստորանների երկու հայտնի շեֆ-խոհարարներ Կարեն Թորոսյանի (Bozar ռեստորան, Բրյուսել, Բելգիա) և Ստեֆանո Չիոտիի (Nostrano ռեստորան, Պեզարո, Իտալիա) ղեկավարությամբ և Հայաստանի առաջատար ռեստորանների խոհարարների հետ համատեղ (Չինար, The Club, Մայրիգ, Լավաշ) ստեղծվեց հատուկ ճաշացանկ՝ առանձնահատուկ ֆյուժն՝ հայկական ավանդական և բարձր խոհանոցի համադրությամբ՝ հիմնված հայկական խոհարարական ավանդույթների և եվրոպական խոհանոցի տեխնիկաների վրա։մինի|Հայկական մշակույթի օրեր. Հյուրերը «Սուսերով պար» ֆիլմի փակ ցուցադրությունից առաջ|297x297փքս
* Մայիսի 29-ին Տրետյակովյան պատկերասրահում տեղի ունեցավ ռեժիսոր Յուսուպ Ռազիկովի և պրոդյուսեր Ռուբեն Դիշդիշյանի «Սուսերով պար» ֆիլմի  շնորհանդեսի փակ ցուցադրությունը։ 
* Մայիսի 30-ին ի պատիվ Լազարևների տոհմի 300-ամյակի` տեղի ունեցավ ՌԴ-ում ՀՀ դեսպանատան վերակառուցված Հյուպատոսական բաժնի բացման հանդիսավոր արարողությունը։ 
* Հունիսի 1-ին Տրետյակովի պետական պատկերասրահում ՌԴ-ում ՀՀ դեսպանատան կողմից կազմակերպված հայ մուլտիպլիկատորների՝ Հովհաննես Թումանյանի հեքիաթների մոտիվներով ստեղծված մուլտֆիլմերի ցուցադրություն՝ նվիրված Երեխաների պաշտպանության միջազգային օրվան։
մինի|220x220փքս|Սուրբ ծննդյան հանդիպում 2018|alt=

### «Սուրբ ծննդյան հանդիպում»
Դրամաշնորհների տրամադրում Գնեսինների անվան երաժշտական դպրոցում ուսանող աշակերտներին։ «Սուրբ ծննդյան հանդիպում» երաժշտական երեկոն հիմնադրվել է Հայերի ասամբլեայի կողմից 2018 թվականին` նպատակ ունենալով տրամադրել հայ անվանի երաժիշտների՝ Կոմիտասի, Արամ Խաչատրյանի, Շառլ Ազնավուրի և Ջիվան Գասպարյանի անվան ամենամյա դրամաշնորհներ Գնեսինների անվան երաժշտական դպրոցում ուսանող և հայկական արմատներ ունեցող սաներին՝ ի նշան կատարողական արվեստում գրանցած զգալի հաջողությունների։ Երիտասարդ տաղանդները ստացան դրամաշնորհներ (դրամական պարգևներ), ինչպես նաև հանրաճանաչ քանդակագործ Մայքլ Արամի հեղինակային արձանիկներ՝ սփյուռքի` տարբեր ոլորտներում հաջողակ ներկայացուցիչների և Հայերի ասամբլեաի անդամներից։ Միջոցառմանը ներկա էին ՀՀ Նախագահ Արմեն Սարգսյանը և տեսաուղերձով հանդես եկավ և շնորհավորեց մրցույթի մասնակիցներին աշխարհահռչակ հայազգի ֆուտբոլիստ Հենրիխ Մխիթարյանը և թենիսիստ` Կարեն Խաչանովը: Հաշվի առնելով մանկավարժների ներդրումը  աշակերտների մշակութային զարգացման գործում` Հայերի ասամբլեան պարգևատրեց նաև դափնեկիր աշակերտների մասնագիտական դասավանդողներին։ Դրամաշնորհների դափնեկիրները ընտրվել են Գնեսինների անվան ռուսական երաժշտական ակադեմիայի  տնօրինության առաջադրմամբ և ժյուրիի կողից, որի կազմում էին Կ․ Օրբելյանը, Ջ․ Գասպարյանը, Ս․ Նամինը, Ս․ Սմբատյանը։

Կատարողական արվեստում գրանցած հաջողությունների համար` նախագծի առաջին մրցանակակիրները դարձան

* Կարինա Հարությունյանը (կլառնետ), Ջիվան Գասպարյանի անվան դրամաշնորհի դափնեկիր,
* Էլեն Վիրաբյանը (ֆլեյտա), Շառլ Ազնավուրի անվան դրամաշնորհի դափնեկիր,
* Կարինա Տեր-Ղազարյանը (դաշնամուր), Արամ Խաչատրյանի անվան դրամաշնորհի դափնեկիր,
* Դավիթ Ավետիսյանը (դաշնամուր), Կոմիտասի անվան դրամաշնորհի դափնեկիր։

մինի|220x220փքս|Կոնստանտին Օրբելյանը և Հասմիկ Գրիգորյանը Մոսկվայում` Հայերի ասամբլեայի աջակցությամբ իրականացված համերգին

### Աջակցություն Հասմիկ Գրիգորյանի համերգին
Հայերի ասամբլեայի աջակցությամբ նոյեմբերի 6-ին Մոսկվայի Չայկովսկու անվան պետական կոնսերվատորիայի մեծ դահլիճում՝ Լիտվիայի օպերայի և բալետի ազգային թատրոնի մենակատարների և սիմֆոնիկ նվագախմբի ուղեկցությամբ ելույթ է ունեցել աշխարհահռչակ սոպրանո Հասմիկ Գրիգորյանը։ Համերգն անց է կացվել Ռուսաստանի վաստակավոր արտիստ, Ալեքսանդր Սպենդիարյանի անվան ազգային ակադեմիական թատրոնի գեղարվեստական ղեկավար, դիրիժոր Կոնստանտին Օրբելյանի ղեկավարությամբ։

## Եկեղեցի

### Հայաստանյայց  Առաքելական Սուրբ Եկեղեցու միասնական հարթակ և հայկական կիրակնօրյա դպրոցների ավտոմատացում
Հայերի ասամբլեայի Խորհրդի նախագահ` Վահե Ենգիբարյանի նախաձեռնությամբ մշակվել է Հայաստանյայց Առաքելական Եկեղեցու` Ռուսաստանի և Նոր Նախիջևանի հայոց թեմի հարթակը, որը  հիմք է ծառայում Հայաստանյայց Առաքելական Սուրբ Եկեղեցիների մեկ ամբողջական հարթակի համար։ 2019 թվականի սեպտեմբերին տեղի ունեցավ Հայաստանյայց Առաքելական Եկեղեցու` Ռուսաստանի և Նոր Նախիջևանի թեմի նոր հարթակի նախաներկայացումը։

### Հայաստանյայց Առաքելական Սուրբ Եկեղեցու բջջային հավելված
2017 թվականի նոյեմբերին կազմակերպությունը թողարկեց Հայաստանյայց Առաքելական Սուրբ Եկեղեցու՝ "Armenian Church" բջջային հավելվածը, որն ավելի հասանելի է դարձրել եկեղեցական նորությունները, քարոզները, աղոթքները և կրոնական տոների օրացույցը օգտատերերի համար։

### Հայկական հավաքածու
2016 թվականի հունիսի 24-ին Նորին Սրբություն Հռոմի Պապ Ֆրանցիսկոսի Հայաստան կատարած այցի կապակցությամբ, Ռուսաստանի և Նոր Նախիջևանի թեմի առաջնորդ արքեպիսկոպոս Եզրաս Ներսիսյանի օրհնությամբ և Վահե Ենգիբարյանի նախաձեռնությամբ ամերիկյան հայտնի ոսկերչական տուն Jacob & Co.-ն մշակեց և թողարկեց խաչերի սահմանափակ հավաքածու։ Խաչը պատկերված է շրջանագծի մեջ, որը խորհրդանշում է տիեզերական երկնային ոլորտը՝ ընդգծելով Քրիստոսի Խաչի համընդհանուր նշանակությունը որպես միկրոտիեզերք։ Մի կողմում պատկերված է քրիստոնեական խաչը, մյուսում՝ հայկականը, իսկ երկու կողմերում՝ Հայ Առաքելական Եկեղեցու առավոտյան ժամերգությունից աղոթք հայերեն լեզվով։ Խորհրդանշանի կողմերում պատկերված է Հայ Առաքելական Եկեղեցու զինանշանը։ 18 նմուշ խաչերից առաջին երկու օրինակները Նորին Գերազանցություն արքեպիսկոպոս Եզրաս Ներսիսյանը նվիրեց Նորին Սրբություն Ամենայն Հայոց Կաթողիկոս Գարեգին Բ-ին և Նորին Սրբություն Հռոմի Պապ Ֆրանցիսկոսին։

## Կրթություն

### Աջակցություն երիտասարդ տաղանդներին
Երեխաների և երիտասարդների շրջանում տաղանդների որոնումն ու աջակցությունը կազմակերպության առաջնահերթություններից է։

2018-2019 թվականներին կազմակերպությունն աջակցել է դասական երաժշտության և սպորտի ոլորտում զարգացում գրանցող երիտասարդ կատարողներին։ Նրանց թվում են`

* Շանթ Սարգսյանը - շախմատի աշխարհի չեմպիոն։  2019 թվականի մարտին կազմակերպության աջակցությամբ ուղևորվել է Հյուսիսային Մակեդոնիայում կայանալիք շախմատի Եվրոպայի առաջնությանը։
* Եվա Գևորգյանը - դաշնակահար, Մոսկվայի Պ․Ի․ Չայկովսկու անվան պետական կոնսերվատորիայի սան։ 2019 թվականի մայիսին կազմակերպության աջակցությամբ ուղևորվել է ԱՄՆ` Վեն Կլայբերի մրցույթին, որտեղ նա նվաճել է 2-րդ տեղը և ստացել է հատուկ Press Award մրցանակը, ինչպես նաև Տաշքենդում մասնակցել է GMP - Global Music Partnership երկրորդ միջազգային համերգային մրցույթի հաղթողների մրցանակների  հանձման արարողությանը՝ Ուզբեկստանի պետական ֆիլհարմոնիայում։
* Կարինե Տեր-Ղազարյանը - դաշնակահար, «Սուրբ Ծննդյան հանդիպում» միջոցառման դափնեկիր։ 2019 թվականին կազմակերպության աջակցությամբ  համերգային շրջագայություն է ունեցել Հայաստանում, ելույթներ է ունեցել Երևանի, Աշտարակի, Սիսիանի, Գորիսի, Կապանի, Խնձորեսկի, Աբովյանի  երաժշտական դպրոցներում։
* Դավիթ Ավետիսյանը - դաշնակահար, «Սուրբ Ծննդյան հանդիպում» միջոցառման դափնեկիր։ 2019 թվականին կազմակերպության աջակցությամբ ուղևորվել է պրոֆեսոր և դաշնակահար Գրիգորի Գրուզմանի վարպետության և անհատական դասընթացներին, ինչպես նաև մասնակցել է երկու համերգների` Ցվիկաու քաղաքում գտնվող Շումանի թանգարանում ու Վայմար քաղաքում։

### Սուրբ Գրիգոր Նարեկացու ուսումնական հաստատության կայքի պատրաստում
2019 թվականի վերջին Հայերի ասամբլեան սկսեց աշխատանքներ տանել Գրիգոր Նարեկացի ուսումնական հաստատության ընդհանուր կրթական կայքը ստեղծելու ուղղությամբ։

## Տուրիզմ

### Armenia Guide զբոսաշրջային հարթակ
*Armenia Guide* հարթակի նպատակն է միավորել զբոսաշրջության ոլորտի ներկայացուցիչներին մեկ տիրույթում՝ Հայաստանում զբոսաշրջության զարգացման առաքելությամբ, ընդարձակել Հայաստանի և ներգնա և արտագնա տուրիզմի շուկայի ծավալները, ինչպես նաև բազմազանեցնել Հայաստանի զբոսաշրջային առաջարկը՝ մատուցելով տուրիստական ծառայությունների ամբողջական փաթեթ։ Armenia Guide-ը, ըստ էության, ոչ միայն Հայաստանի, այլև ողջ հայկական աշխարհի ուղեցույցն է։ Բջջային հավելվածի պաշտոնական մեկնարկը տրվել է ՀՀ Նախագահ Արմեն Սարգսյանի հովանու ներքո անցկացված «Մտքերի հայկական գագաթնաժողով»-ի շրջանակներում՝ 2019 թվականի հունիսին։ 2019 թվականի հուլիսին Armenia Guide հարթակի «Հայաստանի վիրտուալ զբոսաշրջային քարտ» նախագիծը ճանաչվել է լավագույն նորարարական ստարտափ լուծում՝ զբաղեցնելով առաջին հորիզոնականը «ՎՏԲ-Վիզա 2019 փոքր բիզնեսի ինովացիոն ֆորում»-ի շրջանակներում անցկացված մրցույթում։ Մրցույթին առաջադրված են եղել նաև ԱՊՀ երկրներում և Վրաստանում փոքր բիզնեսի զարգացման և թվայնացման ծրագրերի այլ նախաձեռնություններ։ 2019 թվականի սեպտեմբերի 20-ին ստորագրվել է հուշագիր՝ Հայերի ասամբլեա հասարակական կազմակերպության և ՎՏԲ Հայաստան բանկի միջև Armenia Guide հարթակում բազմարժույթային վիրտուալ տուրիստական քարտի թողարկման վերաբերյալ։ 2020 թվականի հոկտեմբերի 13-ին Վահե Ենգիբարյանը, որպես Հայերի ասամբլեայի Խորհրդի նախագահ հանդիպում է ունեցել ՀՀ նախագահի հետ, որի ընթացքում վերջինիս հայտնել է Հայաստանի և Արցախի բարձր տեխնոլոգիական լուծումների և ավտոմատացման ոլորտում, մարդասիրական, սոցիալական և կրթամշակութային տարբեր ծրագրերում 1 միլիարդ դրամ ներդնելու, ինչպես նաև ավելի քան 200 աշխատատեղ ստեղծելու պատրաստակամության մասին: 

### GOURMET FEST
GOURMET FEST-ը էնո-գաստրոնոմիկ հարթակ է, որի առաքելությունն է հայկական խոհանոցի հանրահռչակումն ու  աշխարհի գաստրոնոմիկ քարտեզի վրա Հայաստանի դիրքավորումը, ինչպես նաև  փորձի և նոր գաղափարների փոխանակման համար միասնական տիրույթի ստեղծումը։ Նախագիծը պլանավորում է ամեն տարի Հայաստանում համախմբել ռեստորանային և գաստրոնոմիկ ոլորտների միջազգային փորձագետների` վարպետության դասեր, պանելային քննարկումներ և փառատոներ իրականացնելու նպատակով` երկրի և մոտակա տարածաշրջանի ռեստորանային ոլորտի ներկայացուցիչների մասնակցությամբ։ Առաջին գաստրոնոմիկ GOURMET երեկոն տեղի է ունեցել 2018 թվականի դեկտեմբերի 6-ին Մոսկվայում։ 2019 թվականի մայիսի 28-ին Մոսկվայում կայացած Հայկական մշակույթի օրեր նախաձեռնության շրջանակներում կայացած GOURMET FEST գաստրոնոմիկ երեկույթին առաջին անգամ Միշլենյան աստղ կրող ռեստորանների երկու հայտնի շեֆ-խոհարարների ղեկավարությամբ և  Հայաստանի առաջատար ռեստորանների խոհարարների մասնակցությամբ ստեղծվել է հատուկ, ֆյուժն ճաշացանկ, որն, ըստ էության, հայկական ավանդական և բարձրակարգ խոհանոցի համաձուլումն է։

## Տես նաև
* Վահե Ենգիբարյան

## Ծանոթագրություններ



Կատեգորիա:Սփյուռք
Կատեգորիա:Հասարակական կազմակերպություններ
Կատեգորիա:Մոսկվայի հայկական կազմակերպություններ
Կատեգորիա:2017 հիմնադրված կազմակերպություններ
Կատեգորիա:Կազմակերպություններ այբբենական կարգով